Diari Oficial de la Generalitat Valenciana


Sumari del DOGV 7039, del 05-06-2013 (2013/5613)

Notificació de la sentència dictada en el procediment ordinari número 162/2007.
-------------------------------------------------------------------------------

### Dades del document

Número de DOGV
:   7039

Data del DOGV
:   05-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5613


Organisme emissor
:   Jutjat de Primera Instància Número 2 d'Orihuela

Tipus de document
:   Edicte

Notificació de la sentència dictada en el procediment ordinari número 162/2007. [2013/5613]  
En este procediment de juí ordinari 162/2007, seguit a instàncies de Hostel Grau, SL, i Vendimatic, SL, contra Cervecería-Restaurante Puente Alto Ángel por Dos, Ángel Sánchez Trigueros i Ángel Camacho López, s'ha dictat la sentència que, literalment, diu el següent:  
  
«Sentència núm. 64  
Orihuela, 21 de març de 2011  
Yolanda-Julia Candela Quesada, jutgessa substituta del Jutjat de Primera Instància número 2 d'Orihuela i partit, he vist estes actuacions de juí ordinari número 162/2007, promogudes pel procurador dels tribunals el senyor Martínez Rico, en nom i representació de Hostel Grau, SL, i Vendimatic, SL, assistits pel lletrat el senyor Sánchez Tomás, contra Ángel Camacho López, representat per la procuradora la senyora Diego Sarabia, assistida del lletrat el senyor Rodríguez Gomis, i contra Ángel Sánchez Trigueros i Cervecería-Restaurante Puente Alto Ángel por Dos, ambdós declarats en situació de rebel·lia.  
  
Dispositiva  
Estime la demanda interposada per Hostel Grau, SL, i Vendimatic, SL, i en representació seua el procurador el senyor Martínez Rico, contra Ángel Camacho López, representat per la procuradora la senyora Diego Sarabia, i contra Ángel Sánchez Trigueros i Cervecería-Restaurante Puente Alto Ángel por Dos, declarats en rebel·lia, declare resolt el contracte d'instal·lació de màquines i cessió de dret d'instal·lació en exclusiva subscrit entre les parts de data 25 de novembre de 2004, i condemne els demandats a pagar a favor de l'actora la suma de 32.446,68 euros, més els interessos legals que corresponguen des de la data d'esta resolució, en concepte d'indemnització pels danys i perjuís ocasionats per l'incompliment del contracte subscrit, de conformitat amb la clàusula indemnitzadora pactada en l'esmentat contracte d'instal·lació de màquines recreatives i exclusivitat; condemne, així mateix, els demandats a abonar a Hostel Grau, SL, la quantitat de 222,41 euros, en concepte de gastos generats per la devolució de la lletra impagada de venciment 30 de desembre de 2005, i condemne els demandats a abonar a l'actora la quantitat de 4.250 euros, en concepte de taxes i altres impostos de joc per les dos màquines recreatives que en data de presentació de la demanda romanien inactives i dins de l'establiment dels demandats, i dispose, per al cas que les màquines es trobaren en l'establiment dels demandats, la restitució a l'actora, de les màquines recreatives depositades i instal·lades en este establiment, i condemne els demandats a la immediata entrega d'estes a l'actora, així com les costes causades en esta instància.»  
  
  
I atés que el demandat esmentat, Cervecería-Restaurante Puente Alto Ángel por Dos, Ángel Sánchez Trigueros i Ángel Camacho López, es troba en parador desconegut, s'expedix este edicte a fi que li valga de notificació de forma deguda.  
  
Orihuela, 20 de maig de 2013.- La secretària judicial: Raquel Manuel Sánchez.